laion/Wikipedia-Exotic huggingface dataset:
קיפונאים

קיפונאים (שם מדעי: Mugiliformes) היא סדרת דגים ממחלקת מקריני סנפיר, בתוכה משפחה יחידה - קיפוניים (Mugilidae). דגים אלה חיים בימים ממוזגים וטרופיים שונים, בעיקר בקרבת החופים וחלקם גם חיים במים מליחים, בהם יש מעט דגים וכמה מהם חיים בנהרות. במשפחה זו יש 80 מינים ב-25 סוגים שונים. רבים מדגים אלה הם דגי מאכל. בעבר הם השתייכו לסדרת הדקראים הגדולה. לדגים אלה סנפירים קדמיים קטנים אך סנפירי גחון וזנב גדולים ומחודדים, והזנב גדול ועוזר להם לנוע במהירות קדימה. הבטן שלהם מעוגלת מעט, והם כסופים בצבעם. הלסת קטנה ומחודדת. הם אוכלי כל, וניזונים מהחי ומהצומח. המין קיפון בורי מגיע לחופי ישראל. הוא יכול לשחות גם במעלה נהרות. מדיה וקבצים בנושא קיפונאים בוויקישיתוף קיפונאים, באתר ITIS (באנגלית) קיפונאים, באתר NCBI (באנגלית) קיפונאים, באתר האנציקלופדיה של החיים (באנגלית) קיפונאים, באתר GBIF (באנגלית) קיפונאים, באתר אנציקלופדיה בריטניקה (באנגלית) קיפונים, דף שער בספרייה הלאומית
אליהו אליעזר גרודזינסקי

הרב אליהו אליעזר גרודזינסקי (או: גרודננסקי; ט"ז בניסן ה'תקצ"א, 30 במרץ 1831 - כ"ח בניסן ה'תרמ"ז, 22 באפריל 1887) היה רב ואב"ד בעיר וילנה. חתנו של רבי ישראל מסלנט. נולד בווילנה לפייגא ולרב יצחק גרודזינסקי ("ר' איצל'ה שירווינטר"; תקס"א-תרכ"ז), דיין ומו"צ בקהילה היהודית בעיר. למד בישיבתו של רבי ישראל מסלנט בבית המדרש המרכזי בפרבר זרצ'ה, ובשנת ה'תר"ו (1846) הוצג על ידי ר' ישראל בפני משה מונטיפיורי שביקר בישיבה, כבחיר התלמידים. בשנת ה'תר"ט (1849) נשא את מלכה הינדה בתו של רבי ישראל מסלנט. בשנת 1855 מונה למו"ץ בקהילה בווילנה ולאחר זמן הוכתר לראש המו"צים בעיר לצד הרב שלמה הכהן. הוא נמנה בהמשך על הרכב בית הדין הווילנאי יחד עם הרב הכהן והרב יוסף ב"ר רפאל סקוביץ. כאחד מחשובי הרבנים בווילנה הייתה לו השפעה על מינויי רבנים בעיר, הוא הביא בין היתר למינויו של ידידו הרב מאיר מיכל רבינוביץ (מיכל שאטער) מחבר "המאיר לעולם" לאחר שעזב את עיירת רבנותו, כמורה הוראה ראשי בעיר. כשהקים ר' ישראל סלנטר את הוועדה המדינית לענייני היהודים בשנות ה-70 של המאה ה-19, נמנה עם חברי הוועדה. השתתף באספות הרבנים בפטרבורג ב-1870 וב-1885, ונבחר יחד עם ר' ראוב'לה דיננבורגר ור' ליפא'לה ממיר כוועדה מייעצת לענייני יהדות לנציגים היהודיים בפטרבורג. סייע לחותנו בהפצת תנועת המוסר ובייסוד כולל אברכים בקובנה ב-1879 ושימש בא-כוחו בניהולו לאחר נסיעתו לפריז. חתניו הם הרב חיים עוזר גרודזנסקי, ממנהיגי היהדות החרדית בליטא בתקופה שלפני השואה והרב ראובן דב דסלר, ממנהיגי תנועת המוסר ומנהל ישיבת תלמוד תורה בקלם, אביו של הרב אליהו אליעזר דסלר. נקבר בבית הקברות בווילנה. הרב דב כץ, תנועת המוסר - חלק ב', בית הספרים, תש"י דוד הלחמי, רבי אליהו אליעזר מוילנה, חכמי ישראל, תל אביב תשי"ח, חלק א', עמ' של"ז, באתר אוצר החכמה (צפייה מוגבלת למנויים) רבי אליהו אליעזר גרודננסקי, בלקסיקון הרבני "אישי ישראל"
דיומרסי נדונגלה

דיומרסי נדונגלה (בצרפתית: Dieumerci Ndongala; נולד ב-14 ביוני 1991 בקינשסה) הוא כדורגלן קונגולזי המשחק בעמדת הקשר בקבוצת אפואל ניקוסיה ובקונגו הדמוקרטית. נדונגלה החל לשחק כדורגל בשנת 2000, בעודו בן 9, במחלקת הנוער של סטנדרד לייז' בה שיחק כ-11 שנים. בשנת 2011 עבר השחקן לינסה איץ' מלוקסנבורג בה רשם 33 הופעות ליגה ו-7 שערים. לאחר כשנתיים נמכר נדונגלה למועדון לה לובייר מהליגה השלישית בבלגיה בה שיחק 26 משחקי ליגה וכבש 9 שערים. ב-2014 הצטרף השחקן לשורות שרלרואה מהליגה הבלגית הראשונה. ב-8 בפברואר 2014 רשם נדונגלה הופעת בכורה במדי הקבוצה בליגה, בהפסד 1–3 ללוקרן. ב-3 במאי 2014 כבש נדונגלה את שער הבכורה שלו בקבוצה, בהפסד 1–2 לקורטרייק. בקיץ 2015 היה שותף לניצחון הענק 2–9 בסיכום שני המשחקים על בית"ר ירושלים במוקדמות הליגה האירופית ואף כבש ובישל שער. בעונת 2015/2016 נבחר לשחקן העונה בקבוצה. בקיץ 2016 נמכר נדונגלה לגנט הבלגית. לאחר עונה חלשה בגנט, חתם נדונגלה לשנתיים במועדון נעוריו סטנדרד לייז'. לאחר תקופה בראסינג גנק יצא לראשונה נדונגלה להשאלה בליגה שאינה הבלגית. הוא הושאל לחצי עונה לקסימפאשה הטורקית. בקיץ 2020 חתם על חוזה חדש באפואל ניקוסיה הקפריסאית ביחד עם החלוץ הישראלי בן סהר ועם הקשר הישראלי עומר אצילי נגדו שיחק במוקדמות הליגה האירופית בקיץ 2015. בשנת 2015 זומן נדונגלה לנבחרת קונגו, שם שיחקו חבריו לקבוצת שרלרואה, ניסקנס קבאנו ופראפיט מנדנדה. מדיה וקבצים בנושא דיומרסי נדונגלה בוויקישיתוף דיומרסי נדונגלה, ברשת החברתית אקס (טוויטר) דיומרסי נדונגלה, באתר Transfermarkt דיומרסי נדונגלה, באתר Soccerway דיומרסי נדונגלה, באתר National Football Teams דיומרסי נדונגלה, באתר FootballDatabase.eu
עין-ירחיים

עין-ירחיים (שם מדעי: Hiodontiformes) היא סדרה של דגים גדולים ממחלקת מקריני סנפיר. בסדרה זו משפחה יחידה - עין ירחים (Hiodontidae) ושני מינים חיים. לדגים אלה עיניים גדולות המחזירים אור ומכאן השם ירח. הם כסופים ובעלי זנבות גדולים ומזכירים בצורתם סרדינים גדולים. קבוצה זו היא קרובתה הרחוקה של הסדרה גרום-לשונאים ובעבר נכללו בה. דגים אלה נפוצים באמריקה הצפונית בנהרות ואגמים ומחפשים טרף כמו חרקי מים, רכיכות שונות ודגים. הם יכולים להגיע לאורך 47 ס"מ. סדרה עין-ירחיים (Hiodontiformes) משפחה עין-ירחים (Hiodontidae) סוג ומין יחיד Plesiolycoptera daqingensis - נכחד סוג ומין יחיד Yanbiania wangqingica - נכחד סוג Eohiodon - נכחד מין Eohiodon rosei - נכחד מין Eohiodon woodruffi - נכחד סוג עין-ירח (Hiodon) מין עין-זהב (Hiodon alosoides) מין עין-ירח (Hiodon tergisus) מין Hiodon consteniorum - נכחד מדיה וקבצים בנושא עין-ירחיים בוויקישיתוף עין-ירחיים, באתר NCBI (באנגלית)
טרפוניים

טרפוניים (שם מדעי: Elopiformes) הם סדרת דגים מיוחדים החיים באוקיינוסים והימים הטרופיים והם קרובי משפחה רחוקים של הצלופחים. בסדרה זו 2 משפחות ובהם 2 סוגים. הטרפוניים מזכירים במראם סרדינים ענקיים בעלי לסתות מובלטות ואולם הדגיגים הבוקעים מהביצים מוארכים וחסרי קשקשים והם שקופים. דגים אלה הם אוכלי בשר וחלקם מסוגלים לנשום אוויר בעת הצורך, מה שעוזר להם להגיע למים דלים בחמצן אך עשירים במזון. רבים מהם נפוצים באוקיינוס האטלנטי. סדרה טרפוניים (Elopiformes) משפחה דוממיים (Elopidae) סוג דומם (Elops) - בו 7 מינים משפחה גדולי עין (Megalopidae) סוג גדול-עין (Megalops) - בו 2 מינים מדיה וקבצים בנושא טרפוניים בוויקישיתוף טרפוניים, באתר ITIS (באנגלית) טרפוניים, באתר NCBI (באנגלית) טרפוניים, באתר Animal Diversity Web (באנגלית) טרפוניים, באתר האנציקלופדיה של החיים (באנגלית) טרפוניים, באתר GBIF (באנגלית) טרפוניים, באתר אנציקלופדיה בריטניקה (באנגלית)
אלסה בניטס

אלסה בניטס יאנייס (בספרדית: Elsa Benítez Yáñez; נולדה ב-10 באפריל 1977) היא דוגמנית ומנחת טלוויזיה מקסיקנית. בניטס נולדה בארמוסיו, היא ייצגה את מקסיקו בתחרות דוגמנית העל העולמית כשלינדה אוונג'ליסטה שימשה כמודל לחיקוי עבורה וב-1995 זכתה בתחרות דוגמנות בפוארטו ריקו, ב-1996 היא עברה להתגורר באירופה והופיעה על השער של ווג איטליה ולאחר מכן היא עברה להיות מיוצגת על ידי סוכנות עלית והופיעה על שערי מגזינים רבים וביניהם הרפרס בזאר, Elle ומארי קלייר, היא כיכבה חמש פעמים בגיליון בגדי הים של ספורטס אילוסטרייטד ומתוכם הופיעה פעמיים על שער הגיליון. במהלך הקריירה של היא הופיעה בתצוגות אופנה רבות וביניהם של שאנל ומקס מארה, ב-1999 היא הופיעה בלוח שנה של חברת פירלי המציגה נשים לאורך העשורים השונים בשנים 2012-2009 הנחתה את שלושת העונות הראשונות של תוכנית הריאליטי "הטופ מודל הבאה של מקסיקו". בין היתר, השתתפה בתצוגת האופנה של ויקטוריה'ס סיקרט. אלסה בניטס, ברשת החברתית אקס (טוויטר) אלסה בניטס, ברשת החברתית אינסטגרם אלסה בניטס, במסד הנתונים הקולנועיים IMDb (באנגלית)
קמה

האם התכוונתם ל... קמה - מילה נרדפת לחיטה קמה (גאולוגיה) – צורת נוף פוסט-קרחונית דנית קמה – שחיינית ישראלית עמית קמה – איש תקשורת ופעיל להט"ב ישראלי קם קאמה
הקורפוס השישי (ורמאכט)

הקורפוס ה-6 (בגרמנית: VI. Armeekorps) היה קורפוס של הוורמאכט שלחם במלחמת העולם השנייה. הקורפוס הוקם במינסטר ב-1 באוקטובר 1934, וכמפקדו הראשון מונה גינתר פון קלוגה. במהלך המערכה בפולין שהה הקורפוס בחזית המערבית, כחלק מהארמייה החמישית. במהלך המערכה על צרפת לחם הקורפוס בתחילה כחלק מהארמייה ה-16 במסגרת קבוצת ארמיות A, ולאחר מכן לחם הקורפוס במהלך מבצע אדום כחלק מהארמייה השנייה במסגרת קבוצת ארמיות A. במהלך מבצע ברברוסה לחם הקורפוס כחלק מהארמייה התשיעית, והשתתף בקרב סמולנסק, ובקרב על מוסקבה, ובבלימת מתקפת הנגד הרוסית סביב מוסקבה, לחם הקורפוס כחלק מארמיית הפאנצר השלישית. הקורפוס לחם בקרבות השונים בגזרה המרכזית, וספג אבדות כבדות במהלך מבצע בגרטיון, ובתוכם מפקד הקורפוס גאורג פייפר שנהרג ב-28 ביוני 1944. לאחר מכן מונה למפקד הקורפוס הלמוט ויידלינג ששיקם את הקורפוס, ובסוף המלחמה לחם הקורפוס בקרבות בפרוסיה המזרחית. גנרל חיל התותחנים גינתר פון קלוגה (1 באוקטובר 1934 - 24 בנובמבר 1938) גנרל חיל הרגלים אוטו-וילהלם פרסטר (24 בנובמבר 1938 - 31 בדצמבר 1941) גנרל חיל הרגלים ברונו בילר (31 בדצמבר 1941 - 1 בנובמבר 1942) גנרל חיל הרגלים הנס יורדן (1 בנובמבר 1942 - 20 במאי 1944) גנרל חיל הרגלים גאורג פייפר (20 במאי 1944 - 28 ביוני 1944) גנרל חיל התותחנים הלמוט ויידלינג (28 ביוני 1944 - 11 באוגוסט 1944) גנרל חיל הרגלים הורסט גרוסמן (11 באוגוסט 1944 - ינואר 1945) גנרל לוטננט ראלף פון אוריולה (ינואר 1945) גנרל חיל הרגלים הורסט גרוסמן (ינואר 1945 - 8 במאי 1945) במהלך המערכה על צרפת ועל ארצות השפלה כלל הקורפוס את היחידות הבאות: הדיוויזיה ה-5 הדיוויזיה ה-293 בתחילת מבצע ברברוסה כלל הקורפוס את היחידות הבאות: הדיוויזיה ה-6 הדיוויזיה ה-26 במהלך הקרב על מוסקבה כלל הקורפוס את היחידות הבאות: הדיוויזיה ה-26 הדיוויזיה ה-110 במהלך מבצע בגרטיון כלל הקורפוס את היחידות הבאות: הדיוויזיה ה-197 הדיוויזיה ה-256 הדיוויזיה ה-299 הקורפוס ה-6 באתר lexikon-der-wehrmacht (בגרמנית)
מריה פרננדה אספינוסה

מריה פרננדה אספינוסה (בספרדית: María Fernanda Espinosa; נולדה ב-7 בספטמבר 1964) היא פוליטיקאית ודיפלומטית אקוודורית. לצד הקריירה הפוליטית שלה, אספינוסה היא גם משוררת ומסאית. נולדה ב-7 בספטמבר בסלמנקה במערב ספרד בזמן שהוריה שהו בעיר. היא שולטת בצרפתית ובאנגלית ובעלת ידע בפורטוגזית. בעלת תואר שני במדעי החברה. יש לה גם תואר ראשון באנתרופולוגיה ובמדע המדינה. בשנת 2007 כיהנה כשרת המסחר. בין תפקידיה הרבים שימשה אספינוסה כשרת החוץ של ארצה, במשרתה זו התבטאה כנגד נוכחות בסיסים צבאיים של צבא ארצות הברית על אדמת אקוודור. היא שימשה כנציגה הקבועה של אקוודור באו"ם ומאז 2012 היא כיהנה כשרה לביטחון לאומי של אקוודור. בתפקיד זה היהא הייתה עד לשנת 2014 כאשר במקומה מונה פרננדו קואבה. בשנת 2014 היא מונתה לנציגת המדינה באו"ם וכהנה בתפקיד עד לשנת 2017. בשנה זו היא מונתה בפעם השנייה לתפקיד שרת החוץ. מריה פרננדה אספינוסה סיימה כהונה זו בשנת 2019. מדיה וקבצים בנושא מריה פרננדה אספינוסה בוויקישיתוף מריה פרננדה אספינוסה, ברשת החברתית פייסבוק מריה פרננדה אספינוסה, ברשת החברתית אקס (טוויטר) ערך זה הוא קצרמר בנושא פוליטיקאים ובנושא אמריקה הדרומית. אתם מוזמנים לתרום לוויקיפדיה ולהרחיב אותו.
ראובן דב דסלר

הרב ראובן דב דסלר (תרכ"ג, 1935 - טבת תרצ"ה, 1863) היה ממנהיגי תנועת המוסר ומנהל ישיבת תלמוד תורה בקלם. נולד בעיר ליבאו במחוז קורלנד שבלטביה, להינדה ולרב ישראל דוד דסלר. אביו היה מתומכי תנועת המוסר וממקורבי הרב שמחה זיסל זיו שעמד בראש ישיבת תלמוד תורה בקלם. בגיל 11 נכנס ללמוד בתלמוד תורה בקלם ונותר תלמידו של הרב זיו שנים רבות. ב-1876 נסגרה הישיבה בקלם ואביו של הרב דסלר סייע בפתיחתה מחדש בעיירה גרובין הסמוכה לליבאו בלטביה. בשנת 1891 נשא את פריידל גרודזינסקי, בתו של הרב אליהו אליעזר גרודזינסקי, שהיה חתנו של רבי ישראל מסלנט. בנו היחיד הוא הרב אליהו אליעזר דסלר שהיה משגיח בישיבת פוניבז'. אשתו נפטרה בדמי ימיה בשנת ה'תרמ"ה (1895). בתקופה זו התגורר בהומל והמשיך ללמוד בתלמוד תורה בקלם שנפתח מחדש, במקביל עסק לפרנסתו במסחר בעץ. מאוחר יותר, נישא בשנית, לרחל רבינוביץ, בתו של הרב יעקב רבינוביץ מטלז, נהרגה בתאונת דרכים בתרפ"ג (1922). בשנת תרע"ז (1916), לאחר פטירת רבי נחום זאב זיו, מונה הרב דסלר לעמוד בראשות תלמוד תורה קלם והוא מסר שיחות בישיבה לצד הרב דניאל מובשוביץ עד שנת תרצ"א (1931). בשנות מלחמת העולם הראשונה תרם מהונו כספים רבים לאחיו היהודים ועסק בהצלת רבנים מרוסיה הסובייטית. לאחר מכן הוא עבר לפריז שם שהה תקופה קצרה, משם המשיך ללונדון שם התגורר ליד בנו הרב אליהו אליעזר דסלר. הרב דסלר נפטר בלונדון בחודש טבת שנת תרצ"ה (1935). הרב דב כ"ץ, תנועת המוסר חלק ה', תל אביב, תשכ"ג. עמודים 151–190. שערי ציון, שנה טו חוברות ד-ו, טבת-אדר תרצ"ה, עמ' פ בישיבת "תלמוד תורה קלם" תואר זה אינו מכוון לתפקיד ניהולי-אדמיניסטרטיבי אלא מקביל ל'ראש ישיבה' ו'משגיח', בהיותו האישיות המשפיעה על התלמידים בשיעורים, שיחות והדרכה רוחנית בשיטת קלם.
אמיר לבנסון

אמיר לבנסון (נולד ב-9 בינואר 1977 בתל אביב) הוא אלוף עולם ישראלי בתחום השיט וגלישת גלים. לבנסון גולש למעלה משלושה עשורים והוא דור שני לשיט וגלישה החולק את אהבתו לספורט, לים ולגלים עם משפחתו. גדל בעיר ראשון לציון, השלים את לימודי התיכון תוך השתתפות באינספור תחרויות שיט וגלישה בעולם ושירת בצה"ל בתפקיד ספורטאי מצטיין. לאחר שירותו הצבאי חי לבנסון בהוואי מספר שנים והתמקצע בגלישת אקסטרים (אנ'). בהמשך, הוסמך על ידי מכון וינגייט כמאמן ומדריך כושר גופני המתמחה באימון ילדים ונוער. כיום, לבנסון הוא אב לילדים, עובד לפרנסתו בעסק המשפחתי ומתמחה בתחומי הגלישה בכלל ובאימון ילדים ונוער בפרט. לאחר קריירה מרשימה מאוששת בהישגים בינלאומיים שהפגינו יכולות מקצועיות וטכניקות שיט חדשניות, פיתח לבנסון תוכנית אימונים ייחודית המדריכה את הדור הצעיר בישראל להישגיות בינלאומית בתחומי גלישת גלים, גלישת רוח ו-SUP. בשנת 1991 זכה לבנסון, בגיל 14 בלבד, במקום הראשון באליפות ישראל לבוגרים בשייט גלשנים מדגם לכנר שנערכה בשדות ים. שנה לאחר מכן, בגיל 15, לבנסון קטף את המקום הראשון בשתי אליפויות עולם שונות לנוער (עד גיל 19) שנערכו באירופה; אליפות העולם לנוער בדגם מיסטרל שנערכה בפורטוגל; ואליפות העולם לנוער בדגם לכנר שנערכה באיטליה. בשנת 1994, בגיל 17, לבנסון קטף שוב את המקום הראשון בשתי תחרויות; אליפות עולם לנוער בדגם מיסטרל שנערכה באתונה; ואליפות אירופה לנוער (עד גיל 25) בדגם מיסטרל שנערכה בכרתים. בהגיעו לגיל 18 הוכתר לבנסון בתור הגולש הטוב בעולם עד גיל 19 בעקבות זכייה נוספת בשנת 1995 באליפות העולם לנוער בדגם מיסטרל שנערכה בברמודה. לאחר מספר זכיות בזירה הבינלאומית נקלט לבנסון בחברת מיסטרל העולמית וקיבל את מימונם להמשך הקריירה התחרותית כשייט וגולש לצד ענקי גלישה עולמיים כגון רובי נאש (אנ'). לבנסון המשיך בקריירת הספורט התחרותי כאשר השתתף בתחרויות שיט בינלאומיות לבוגרים, ביניהן, זכה במקום השביעי באליפות עולם לבוגרים בדגם מיסטרל שנערכה בחיפה בשנת 1996. באותה שנה נסע לבנסון גם לאולימפיאדת אטלנטה בתפקיד יריב אימונים לגל פרידמן - שייט וגולש אולימפי. שיטות האימונים לילדים ונוער של לבנסון נשענות על גישת נפש בריאה בגוף בריא ומתבססות על שנים רבות של ניסיון פעיל בתחומי השיט והגלישה. הדרכתו של לבנסון מאפשרת למתאמן גישה לתחומי השיט והגלישה בפרט ולספורט בכלל, ברמות שונות – מתחילים, מנוסים, תחרותיים ומקצועיים. Joe Taylor, (2013) "Giving kids a break: how surfing has helped young people in Cornwall overcome mental health and social difficulties", Mental Health and Social Inclusion, Vol. 17 Iss: 2, pp.82 - 86 אחרי 7 שנות הפסקה: לוינסון חוזר לגלוש, באתר nrg מעריב - ספורט גדעון אוקו, ‏הטרנד החדש שלא הולך להיעלם, באתר ‏מאקו‏, 6 באוקטובר 2015
משתנה גמא בקסיופאה

כוכב משתנה מסוג γ בקסיופאה או בקיצור משתנה γ בקסיופאה (באנגלית: γ Cassiopeiae variable) הוא כוכב משתנה המתאפיין בכך שבהירותו הנראית משתנה באופן לא מחזורי ופתאומי בסדר גודל של בין מספר עשיריות דרגת בהירות ועד לשתי דרגות. הסיבה לשינויים בבהירות הם זריקה של חומר מאזור קו המשווה של הכוכב אל דיסקה המקיפה אותו כתוצאה ממהירות סיבוב גבוהה של הכוכב על צירו. משתני γ בקסיופאה הם כמעט תמיד תת-ענקים כחולים מסוג ספקטרלי B שמציגים ספקטרום פליטה (בדרך כלל של מימן מיונן H II). כוכבים אלה הם בעלי מסה של 20-10 מסות שמש שנמצאים בשלבי סיום היתוך המימן שבליבתם להליום ומתחילים בתהליך של התנפחות והפיכה לענקים. כוכבים אלה מסתובבים על צירם במהירות גבוהה של 400-200 קילומטר בשנייה וכתוצאה מכך ומתהליך ההתנפחות, נזרק חומר מאזור קו המשווה של הכוכב ויוצר דיסקה המקיפה את הכוכב. הטמפרטורה של כוכבים מסוג ספקטרלי B נעה בין 10,000 ל-30,000 קלווין וכתוצאה ממנה חלק ניכר מקרינת הכוכב היא בתחום העל-סגול. קרינה זו מייננת את החומר בדיסקה ויוצרת את קווי הפליטה האופייניים לכוכבים אלה. אירועים אלו של זריקת חומר מפני הכוכב אל הדיסקה גורמים להתנגשויות שמחממות את החומר שבדיסקה וכתוצאה מכך בהירות הכוכב עולה. עם התקררות החומר ושקיעתו בחזרה אל פני הכוכב הבהירות יורדת חזרה ואיתה נחלשים קווי הפליטה. אירועים אלה אינם צפויים ולכן השינויים בבהירות הם חסרי מחזוריות ופתאומיים. γ בקסיופאה עצמו משתנה בין דרגות בהירות 1.6 ו-3 דשובה (δ בעקרב) משתנה בין דרגות בהירות 1.6 ו-2.3 κ בכלב גדול משתנה בין דרגות בהירות 3.4 ו-4 δ בקנטאור משתנה בין דרגות בהירות 2.5 ו-2.65 η בקנטאור משתנה בין דרגות בהירות 2.3 ו-2.4 פלאיונה משתנה בין דרגות בהירות 4.8 ו-5.5 מדיה וקבצים בנושא משתנה גמא בקסיופאה בוויקישיתוף E. Pollmann, W. Vollmann & G. W. Henry: Long-term monitoring of Hα emission strength and photometric V magnitude of γ Cas, Information Bulletin on Variable Stars, No. 6109, #1 (2014)
משה שמואל שפירא

האם התכוונתם ל... משה שמואל שפירא (בוברויסק) (1843–1917) – רב ליטאי ורבה האשכנזי של בוברויסק; בנו של רבי אריה לייב שפירא משה מישל שמואל שפירא (1855–1933) – רב ליטאי, רבה של רוגובה משה שמואל שפירא (וולוז'ין) (1879–1962) – רב וסופר, מנהל ישיבת רבינו חיים ברלין משה שמואל שפירא (באר יעקב) (1917–2006) – ראש ישיבת באר יעקב; נינו של רבי אריה לייב שפירא שמואל שפירא (פירושונים) שפירא, משה שמואל בן ישעיהו, ראו "ר' משה שמואל ודורו : קובץ מסות ואגרות מעזבונו של הרב משה שמואל שפירא", יצא לאור בניו יורק ה'תשכ"ד (1964)
משה שמואל שפירא (בוברויסק)

הרב משה שמואל שפירא (ה'תר"ג, 1843 - ה'תרע"ז, 1917) היה רב ליטאי, רבה האשכנזי של בוברויסק. בן זקוניו של רבי אריה לייב שפירא (ר' ליב'לה קובנר). נולד בסמרגון לרב אריה לייב שפירא, תלמידו של רבי מנשה מאיליה ומגדולי תלמידי רבי חיים מוולוז'ין, שכיהן באותה תקופה כרב העיר. משה שמואל היה הבן הצעיר בין שישה בנים שכולם היו רבנים מפורסמים בליטא. בינקותו עברה המשפחה לקלווריה, ובהיותו בן שש עברה המשפחה לקובנה הגדולה, עם מינויו של אבי המשפחה כרבן של ערים אלו. בצעירותו למד בישיבה באיישישוק. בשנת 1869 (תרכ"ט) התמנה כרבה של רמיגולה, מאוחר יותר כיהן כרבן של טרישיק וקורשן, ובשנת ה'תרנ"ט (1899) החליף את אחיו הרב רפאל שפירא ברבנות העיר בוברויסק, שבה כיהן עד פטירתו. בבוברויסק התקיימו זו לצד זו שתי קהילות יהודיות, העדה האשכנזית שרבה היה הרב שפירא, והעדה החב"דית שרבה היה האדמו"ר שמריה נח שניאורסון מחב"ד-קאפוסט, שני הרבנים היו ידידים ושיתפו פעולה בהנהגת הקהילות. בנו הגדול ר' ראובן שפירא היה למדן מפורסם ונפטר בצעירותו. בנו הרב חיים צבי שפירא רבה של לאפיץ' כיהן אחריו ברבנות בוברויסק והיה מחשובי הרבנים ברוסיה בתקופתו, נפטר בי"ז בתמוז ה'תרצ"ג, 11 ביולי 1933. בנו ר' אברהם שפירא היה חתנו של ר' דוד גראסבארד אחיו של הרב נחום מגיד, נהרג בשואה. על שמו נקרא נכד אחיו הרב משה שמואל שפירא מייסד וראש ישיבת באר יעקב. לפי חיים קרלינסקי, הראשון לשושלת בריסק, הדרום, מה, עמ' 102 הערה 508. ייתכן שנולד כבר בקלווריה, כך נקטו גם גרטנר וקרלינסקי, אין תנאי בנישואין (א), ישורון, ח, עמ' תרצד, הערה 67.
כיסוי פטמה

כיסויי פטמות הם כיסויים אשר מכסים את פטמות הלובשת אותם. כיסויי פטמות משמשים למטרות אחדות: בבידור ארוטי, כחלק ממופע חשפנות. בהפגנות למען חופש הפטמה, שבהן המוחות לובשות את כיסויי הפטמה על מנת להיות טופלס תוך ציות לחוק. כהלבשה תחתונה, במקום חזייה או בנוסף לה, בעת לבישת בגד מבד דק, שללא כיסוי פטמה מציג את צורת הפטמה שמתחתיו. כיסויי פטמות מגיעים במגוון של צבעים, קטרים וצורות. למרות שכיסויי פטמות מגיעים במגוון של גדלים, הם בדרך כלל לא הרבה יותר גדול מאשר עטרת הפטמה. כיסויי פטמות בדרך כלל מוצמדים עם נייר דבק מיוחד או דבק מקבע, לעיתים קרובות גומי ערבי. עם זאת, במצבים מסוימים שמירה על כיסויי פטמות מנפילה יכולה להיות בעייתית, כפי שיכולה להיות ההסרה שלהם. ישנן נשים בעלות אלרגיה לדבקים מסוימים. חלק מכיסויי הפטמות מיועדים לשימוש חד-פעמי, ואילו אחרים ניתנים לרחצה לשימוש חוזר. כיסויי פטמות לעיתים נלבשים בחופים על מנת למקסם את השיזוף, כתחליף לשיזוף טופלס או בעירום, ולהימנע מקווי השיזוף אשר הביקיני גורם. מדיה וקבצים בנושא כיסוי פטמה בוויקישיתוף "Pasties". Bikini Science. אורכב מ-המקור ב-2009-04-03. נבדק ב-2016-09-04.
זום (אלבום)

זום הוא אלבום הסולו ה-13 (ה-12 בעברית) של הזמר-יוצר שלום חנוך, שיצא בספטמבר 2016. האלבום עובד והופק מוזיקלית על ידי שלום חנוך, משה לוי ולואי להב, והוקלט באולפנו של חנוך - "האולימפוס הפרטי". הסינגלים שיצאו מן האלבום היו: "גיטרה", "המדינה הזאת צריכה אמא", "איך זה את" (חידוש לשיר מתוך האלבום "מוסקט", בדואט עם שרית חדד; לו צולם גם קליפ) ו"זום". בעקבות האלבום ערך שלום חנוך הופעת איחוד עם חבריו ללהקת "תמוז". כל השירים נכתבו והולחנו על ידי שלום חנוך.  שלום חנוך - עיבודים, הפקה מוזיקלית, גיטרה חשמלית, גיטרה אקוסטית, קלידים ותכנותים משה לוי - עיבודים, הפקה מוזיקלית, פסנתר, המונד, קלידים, אקורדיון וגיטרה חשמלית לואי להב - עיבודים, הפקה מוזיקלית, טכנאי מיקס יוסי פיין - גיטרה בס, גיטרה אקוסטית וגיטרה חשמלית רוני פיטרסון - גיטרה חשמלית, גיטרה אקוסטית ומפוחית זיו הרפז - גיטרה בס וקונטרבס טל אבירם - קלידים ותכנותים, טכנאי פרו טולס שלומי שבן - פסנתר ("אתה אשם בכול") ירוסלב יעקובוביץ' - סקסופון ("גיטרה") כפיר בן ליש - קולות ("המדינה הזאת צריכה אמא") קרן מלכה - קולות ("המדינה הזאת צריכה אמא") ספיר פוקס - קולות ("המדינה הזאת צריכה אמא") רומי חנוך - קולות ("זום", "המזוודה") נגה דוידסון - קולות ("זום", "המזוודה") רפאל כהן - קולות ("זום", "המזוודה"), עוזר טכנאי רמי עזרא - קלידים ("איך זה את") אבישי כהן - חצוצרה ("שבע בערב") שלומי קינן - תכנות מחשב ("עיר החטאים") גליה חי - ויולה וכינור ("שובל צעיף חלום") הדס קליינמן - צ'לו ("שובל צעיף חלום") עמרי קרן - גיטרה חשמלית ("את עוד לא אמרת לי") אודי בן כנען - לירה ("אל חסר רחמים") ארן לביא - טכנאי הקלטה, מיקס ומאסטרינג דניאל משה - עוזר טכנאי עמית שטריקר - עוזר טכנאי עפרי טמים - עוזר טכנאי איתמר אשפר - עוזר טכנאי יעל יעקבי - עיצוב עטיפה גוני ריסקין - צילום עטיפה טמיר ליכטנברג - עין על העטיפה רותם פלורנטין - ניהול הפקה מידע על האלבום זום באתר MusicBrainz סער גמזו, ביקורת: בגיל 70, שלום חנוך לא צריך להתחדש, באתר nrg‏, 12 בספטמבר 2016 אסף נבו, שלום עכשיו, באתר ישראל היום, 13 באוקטובר 2016
ג'ניפר הוקינס

ג'ניפר הוקינס (באנגלית: Jennifer Hawkins; נולדה ב-22 בדצמבר 1983) היא דוגמנית ומנחת טלוויזיה אוסטרלית. מיס תבל לשנת 2004. הוקינס נולדה בניוקאסל, ניו סאות' ויילס שבאוסטרליה לגייל ורוברט, כאחת מארבעה ילדים, היא הייתה מעודדת בקבוצת הרוגבי "Newcastle Knights", ובקבוצת הכדורסל "Hunter Pirates" ועבדה ככוריאוגרפית של קבוצת ריקודים שסיירה באוסטרליה ומתמחהבהיפ-הופ ובלט. לפני שהשתתפה במיס תבל 2004, קיבלה הוקינס עצות ממיס אוסטרליה הקודמת, אשלי טלבוט, שייצגה את אוסטרליה במיס תבל 2003, ולמדה ספרדית בסיסית לפני שנסעה לאקוודור. עם זאת, הוקינס לא השתתפה בתחרות מיס אוסטרליה, אלא בתחרות המקבילה מיס יוניברס אוסטרליה, בה זכתה במקום הראשון ונבחרה לייצג את מדינתה בתחרות מיס תבל. בשנת 2004 היא נבחרה לייצג את אוסטרליה בתחרות מיס תבל שנערכה באקוודור ושם לקחה את המקום הראשון, היא הבלונדינית הראשונה שזכתה בתואר מאז אנגלה ויסר ב-1989. בשנת 2005 החלה לשמש כפנים של חברת טיפוח העור "LUX" ודגמנה לחברת הקוסמטיקה "קאוור גירל". בשנת 2010 הופיעה בעירום במגזין "מארי קלייר" במסגרת פרויקט הבא לעודד דימוי גוף חיובי. בשנת 2004 חתמה חוזה עם רשת הטלוויזיה "Seven Network". הופעותיה הראשונות היו כמגישה אורחת בתוכנית הטיולים של הרשת "The Great Outdoors", שם לקחה את הצופים לסיורים ברחבי העולם. שנה לאחר מכן היא הפכה למגישה קבועה בתוכנית, מה שהביא לה מועמדות לפרס לוגי לשנת 2006 לכישרון הנשי החדש ביותר. בשנת 2009 הסדרה הפסיקה את שידוריה. בשנת 2006 היא השתתפה בגרסה האוסטרלית של התוכנית "רוקדים עם כוכבים", בעונתה הרביעית. באותה שנה השתתפה בוידאו קליפ לשיר "Elevator Love", שנכלל מתוך אלבומו השלישי של גאי סבסטיאן. בשנת 2008 הנחתה את הגרסה האוסטרלית לתוכנית המציאות "סופרמודל" (Make Me a Supermodel), המבוססת על תוכנית בריטית באותו השם. התוכנית בוטלה לאחר עונה אחת. בשנת 2013 נבחרה להחליף את שרה מרדוק בהנחיית הגרסה האוסטרלית של התוכנית "הטופ מודל הבאה" בעונתה השמינית עד לביטולה לאחר שידור העונה העשירית. באוקטובר 2019 ילדה בת בשם פרנקי ויולט הוקינס וול, ומתגוררת עמה בסידני, אוסטרליה. בשנת 2015 פתחה הוקינס את חנות הבגדים Myer החדשה במרכז העיר הובארט לאחר ששריפה הרסה את החנות המקורית בספטמבר 2007. מדיה וקבצים בנושא ג'ניפר הוקינס בוויקישיתוף אתר האינטרנט הרשמי של ג'ניפר הוקינס ג'ניפר הוקינס, ברשת החברתית פייסבוק ג'ניפר הוקינס, ברשת החברתית אינסטגרם ג'ניפר הוקינס, במסד הנתונים הקולנועיים IMDb (באנגלית)
הקהיה שיטתית

הקהיה שיטתית (Systematic desensitization) - שיטת טיפול התנהגותי, משמשת גם כחלק מטיפול פסיכולוגי, נקראת גם טיפול בחשיפה הדרגתית. הטכניקה עוזרת בין היתר בפוביות ובהפרעות חרדה, באמצעות שילוב של הרפיה, חשיפה הדרגתית ויצירת התניה הפוכה. השיטה פותחה על ידי הפסיכיאטר הדרום-אפריקאי ג'וזף וולף (Joseph Wolpe). תחילה, המטפל מאמן את המטופל בהירגעות עמוקה (בדרך כלל על ידי הרפיית שרירים בשילוב דמיון מודרך ולעיתים על ידי תרופות והיפנוזה). לאחר מכן המטפל מסייע למטופל למפות את המצבים מעוררי הפחד, ולסדר אותם על פי חומרה, בהיררכיית פחדים (fear hierarchy). בחלקו המרכזי של הטיפול, המטופל מתבקש להירגע ולדמיין עצמו בכל אחת מהסיטואציות, מהקלה לקשה, תוך כדי הפעלת טכניקת הרגעה מתאימה. מטרת הטיפול היא ליצור דפוסי התמודדות טובים יותר עם גירויים ומצבים מעוררי פחד. לדוגמה, עבור אדם שפוחד מנחשים, היררכיית הפחדים עשויה להתחיל בצפייה בתמונה של נחש, בהמשך בהתבוננות מרחוק בנחש אמיתי בתוך כלוב, ולבסוף בהחזקתו בידיים. באמצעות העזרה והתמיכה של המטפל, מסוגל המטופל להתקדם בהיררכיית הפחדים שהגדיר, ולהיחשף עוד ועוד לגירוי מעורר הפחד תוך שימוש בטכניקת ההרגעה שנלמדה בטיפול. הקהייה שיטתית נמצאה יעילה בהפחתת חרדת בחינות בקרב תלמידים. השיטה הזאת מבוססת על מחקרי המעבדה של איבן פבלוב וג'ון ווטסון, והתהליך נקרא התניה קלאסית. EMDR חשיפה ממושכת טיפול התנהגותי הפרעות חרדה חרדת בחינות ביהביוריזם ניתוח התנהגות יישומי התניה קלאסית שרית סגל ושרה שמעוני (2000), "חרדת בחינות: דגם לקשר שבין רגשות לבין למידה והשלכותיו בתחום ההוראה". מכון מופ"ת "חשיפה הדרגתית בחרדה חברתית". עמותת מים שקטים ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.